REGULAMENTUL (CE) NR. 1277/2007 AL COMISIEI
din 29 octombrie 2007
de modificare a Regulamentului (CE) nr. 1438/2003 de stabilire a normelor de punere în aplicare a politicii comunitare în domeniul flotei definite la capitolul III din Regulamentul (CE) nr. 2371/2002 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (1), în special articolul 11 alineatul (5), articolul 12 alineatul (2), articolul 13 alineatul (2) și articolul 14 alineatul (2),
având în vedere Tratatul de aderare a Bulgariei și a României,
având în vedere Actul de aderare a Bulgariei și a României, în special articolul 56,
întrucât:
(1)
Regulamentul (CE) nr. 1438/2003 al Comisiei (2) stabilește norme de punere în aplicare pentru capitolul consacrat politicii comunitare în domeniul flotei din Regulamentul (CE) nr. 2371/2002, în special punerea în aplicare a articolelor 11, 12, 13 și 14.
(2)
La 28 iulie 2007, dispozițiile articolului 11 din Regulamentul (CE) nr. 2371/2002 au fost modificate prin Regulamentul (CE) nr. 865/2007 pentru a permite statelor membre să reconstituie 4 % din tonajul mediu anual dezmembrat cu ajutor public între 1 ianuarie 2003 și 31 decembrie 2006 și 4 % din tonajul dezmembrat cu ajutor public începând de la 1 ianuarie 2007.
(3)
La 28 iulie 2007, dispozițiile articolului 13 din Regulamentul (CE) nr. 2371/2002 au fost modificate pentru a lua în considerare obligația, în conformitate cu articolul 25 alineatul (3) literele (b) și (c) din Regulamentul (CE) nr. 1198/2006 al Consiliului (3), de a reduce cu cel puțin 20 % puterea unui motor care a fost înlocuit prin ajutor public, exceptând înlocuirile de motor în micile zone de pescuit de coastă conform celor stabilite în regulamentul menționat anterior. Pe lângă acestea, dispoziția tranzitorie, care făcea legătura cu o reducere a capacității totale cu 3 % a oricărui angajament în materie de ajutor public pentru reînnoirea flotei care are loc după introducerea noii politici comune în domeniul pescuitului și până la finele anului 2004, nu se mai aplică.
(4)
După încheierea măsurătorii tuturor navelor de pescuit, regula de ajustare care se referă la efectul unei astfel de măsurători asupra nivelului de referință al tonajului poate fi suprimată; cu toate acestea, trebuie menținută pentru o aplicare strictă a regimului de intrare/ieșire în ceea ce privește tonajul.
(5)
Este necesar să se revizuiască derogarea existentă privind regimul de intrare/eșire pentru navele care s-au alăturat flotei începând cu 1 ianuarie 2003 sau, pentru acele state membre care au aderat mai târziu, începând cu data aderării, pe baza unei decizii administrative adoptate înainte de 1 ianuarie 2003 sau, respectiv, înainte de data aderării. Această revizuire va permite aplicarea acestei derogări navelor a căror intrare, deși a fost decisă în conformitate cu legislația națională și comunitară de dinainte de aderare sau cu decizia administrativă, nu a putut beneficia de măsurile tranzitorii, deoarece perioada de tranziție de 3 ani era prea scurtă.
(6)
Bulgaria și România au aderat la Comunitate la 1 ianuarie 2007. Dispozițiile Regulamentului (CE) nr. 1438/2003 ar trebui adaptate în consecință.
(7)
Prin urmare, Regulamentul (CE) nr. 1438/2003 ar trebui modificat în consecință.
(8)
Măsurile prevăzute în prezentul regulament sunt conforme cu avizul Comitetului pentru pescuit și acvacultură,
ADOPTĂ PREZENTUL REGULAMENT:
Articolul 1
Regulamentul (CE) nr. 1438/2003 se modifică după cum urmează:
1.
Articolul 2 se modifică după cum urmează:
(a)
punctul 1 se înlocuiește cu următorul text:
„(1)
«GTa1» sau «tonajul total al navelor care părăsesc flota, cu ajutor public, între 1 ianuarie 2003 și 31 decembrie 2006» înseamnă tonajul total al navelor care părăsesc flota, cu ajutor public, între 1 ianuarie 2003 și 31 decembrie 2006. În formula care se referă la nivelul de referință în tonaj la articolul 4, această valoare se ia în considerare doar pentru capacitatea care a depășit reducerea tonajului, necesară pentru respectarea nivelurilor de referință în temeiul articolului 12 alineatul (1) din Regulamentul (CE) nr. 2371/2002.
Pentru noile state membre, «GTa1» sau «tonajul total al navelor care părăsesc flota, cu ajutor public, între 1 ianuarie 2003 și 31 decembrie 2006» înseamnă tonajul total al navelor care părăsesc flota, cu ajutor public, între data aderării și 31 decembrie 2006.”;
(b)
punctul 3 se înlocuiește cu următorul text:
„(3)
«GTa2» sau «tonajul total al navelor care părăsesc flota, cu ajutor public, după data de 31 decembrie 2006» înseamnă tonajul total al navelor care au părăsit flota cu ajutor public între 1 ianuarie 2007 și data la care se calculează GTt. În formula care se referă la nivelul de referință în tonaj la articolul 4, această valoare se ia în considerare doar pentru capacitatea care a depășit reducerea tonajului, necesară pentru respectarea nivelurilor de referință în temeiul articolului 12 alineatul (1) din Regulamentul (CE) nr. 2371/2002;”;
(c)
punctul 11 se înlocuiește cu următorul text:
„(11)
«Noile state membre»: înseamnă un stat membru care a aderat la Comunitate după 1 ianuarie 2003.”;
(d)
se adaugă următorul punct 12:
„(12)
«kWr» sau «puterea totală a motoarelor înlocuite cu ajutor public sub rezerva unei reduceri a puterii» înseamnă puterea totală a motoarelor înlocuite cu ajutor public după 31 decembrie 2006 în conformitate cu articolul 25 alineatul (3) literele (b) și (c) din Regulamentul (CE) nr. 1198/2006 al Consiliului (4).
2.
Articolul 4 se înlocuiește cu următorul text:
„Articolul 4
Monitorizarea nivelurilor de referință
(1) Pentru fiecare stat membru, exceptând noile state membre, nivelul de referință în tonaj la orice dată după 1 ianuarie 2003 [R(GT)t] este egal cu nivelul de referință pentru respectivul stat membru, stabilit în anexa I la data de 1 ianuarie 2003 [R(GT)03], modificat prin:
(a)
scăderea:
(i)
a 99 % din tonajul total al navelor care părăsesc flota, cu ajutor public, între 1 ianuarie 2003 și 31 decembrie 2006 (GTa1);
(ii)
a 96 % din tonajul total al navelor care părăsesc flota cu ajutor public după 31 decembrie 2006 (GTa2);
(b)
și adăugarea creșterilor tonajului total acordate în conformitate cu dispozițiile articolului 11 alineatul (5) din Regulamentul (CE) nr. 2371/2002 (GTS).
Aceste niveluri de referință se determină după următoarea formulă:
R(GT)t = R(GT)03 - 0,99 GTa1 - 0,96 GTa2 + GTS
În cazul în care o nouă capacitate de pescuit intră în flotă în condițiile articolului 13 alineatul (1) litera (b) punctul (ii) din Regulamentul (CE) nr. 2371/2002, nivelurile de referință menționate la al doilea paragraf se reduc cu 35 % din tonajul total al navelor mai mari de 100 GT care intră în flotă cu ajutor public acordat după 31 decembrie 2002 (GT100), după următoarea formulă:
R(GT)t = R(GT)03 - 0,99 GTa1 - 0,96 GTa2 - 0,35 GT100 + GTS
(2) Pentru fiecare stat membru, cu excepția noilor state membre, nivelul de referință al puterii la orice dată după 1 ianuarie 2003 [R(kW)t] este egal cu nivelul de referință pentru respectivul stat membru, stabilit la anexa I, la data de 1 ianuarie 2003 [R(kW)03], modificat prin scăderea puterii totale a navelor care părăsesc flota cu ajutor public după 31 decembrie 2002 (kWa) și 20 % din puterea totală a motoarelor înlocuite cu ajutor public sub rezerva unei reduceri a puterii (kWr).
Aceste niveluri de referință se determină după următoarea formulă:
R(kW)t = R(kW)03 - kWa - 0,2 kWr
În cazul în care o nouă capacitate de pescuit intră în flotă în condițiile articolului 13 alineatul (1) litera (b) punctul (ii) din Regulamentul (CE) nr. 2371/2002, nivelurile de referință menționate la al doilea paragraf se reduc cu 35 % din puterea totală a navelor mai mari de 100 GT care intră în flotă cu ajutor public acordat după 31 decembrie 2002 (kW100), după următoarea formulă:
R(kW)t = R(kW)03 - kWa - 0,2 kWr - 0,35 kW100”.
3.
Articolul 5 se elimină.
4.
Articolul 6 se înlocuiește cu următorul text:
„Articolul 6
Capacitatea de pescuit a flotei la 1 ianuarie 2003
Exceptând noile state membre, în sensul articolului 7, capacitatea de pescuit din punctul de vedere al tonajului (GT03) și al puterii (kW03) la 1 ianuarie 2003 se determină luându-se în considerare, în conformitate cu anexa II, intrările navelor care se fac pe baza unei decizii administrative luate de statul membru interesat în perioada 1 ianuarie 1998-31 decembrie 2002, în conformitate cu legislația în vigoare la data respectivă și, în special, în conformitate cu regimul național de intrări/ieșiri notificat Comisiei în temeiul articolului 6 alineatul (2) din Decizia 97/413/CE (5) și care au loc în cel mult cinci ani de la data respectivei decizii administrative.
5.
Articolul 6a se înlocuiește cu textul următor:
„Articolul 6a
Capacitatea de pescuit a flotei noilor state membre la data aderării
Pentru noile state membre, în sensul articolului 7a, capacitatea de pescuit din punctul de vedere al tonajului (GTacc) și al puterii (kWacc) la data aderării va fi determinată luându-se în considerare, în conformitate cu anexa III, intrările navelor care se fac pe baza unei decizii administrative luate de statul membru interesat în termen de cinci ani înainte de data aderării și care au loc în cel mult cinci ani de la data deciziei administrative.”
6.
Articolul 7 se înlocuiește cu următorul text:
„Articolul 7
Monitorizarea intrărilor și ieșirilor
(1) Pentru a respecta dispozițiile articolului 13 din Regulamentul (CE) nr. 2371/2002, fiecare stat membru, exceptând noile state membre, se asigură că în orice moment capacitatea de pescuit, exprimată în tonaj (GTt), este egală sau mai mică decât capacitatea de pescuit la data de 1 ianuarie 2003 (GT03), modificată prin:
(a)
scăderea:
(i)
a 99 % din tonajul total al navelor care părăsesc flota, cu ajutor public, între 1 ianuarie 2003 și 31 decembrie 2006 (GTa1);
(ii)
a 96 % din tonajul total al navelor care părăsesc flota cu ajutor public după 31 decembrie 2006 (GTa2);
(iii)
a 35 % din tonajul total al navelor mai mari de 100 GT care intră în flotă cu ajutor public acordat după 31 decembrie 2002 (GT100);
(b)
și adăugarea:
(i)
creșterilor tonajului total acordate în conformitate cu dispozițiile articolului 11 alineatul (5) din Regulamentul (CE) nr. 2371/2002 (GTS);
(ii)
rezultatului remăsurării flotei [Δ(GT-GRT)].
Fiecare stat membru se asigură că următoarea formulă este respectată:
GTt ≤ GT03 - 0,99 GTa1 - 0,96 GTa2 - 0,35 GT100 + GTS + Δ(GT-GRT)
(2) Pentru a se respecta dispozițiile articolului 13 din Regulamentul (CE) nr. 2371/2002, fiecare stat membru, exceptând noile state membre, se asigură că în orice moment capacitatea de pescuit, exprimată în putere (kWt), este egală cu sau mai mică decât capacitatea de pescuit la data de 1 ianuarie 2003 (kW03), modificată prin scăderea:
(a)
puterii totale a navelor care părăsesc flota cu ajutor public după 31 decembrie 2002 (kWa);
(b)
a 20 % din puterea totală a motoarelor înlocuite cu ajutor public sub rezerva unei reduceri a puterii (kWr);
(c)
a 35 % din puterea totală a navelor mai mari de 100 GT care intră în flotă cu ajutor public acordat după data de 31 decembrie 2002 (kW100).
Fiecare stat membru se asigură că următoarea formulă este respectată:
kWt ≤ kW03 - kWa - 0,2 kWr - 0,35 kW100”
7.
Articolul 7a se înlocuiește cu textul următor:
„Articolul 7a
Monitorizarea intrărilor și ieșirilor în noile state membre
(1) Pentru a respecta dispozițiile articolului 13 din Regulamentul (CE) nr. 2371/2002, fiecare stat membru se asigură că în orice moment capacitatea de pescuit, exprimată în tonaj (GTt), este egală cu sau mai mică decât capacitatea de pescuit la data aderării (GTacc), modificată prin:
(a)
scăderea:
(i)
pentru noile state membre care au aderat la Comunitate la 1 mai 2004, a 98,5 % din tonajul total al navelor care părăsesc flota, cu ajutor public, între data respectivă și 31 decembrie 2006 (GTa1);
(ii)
pentru fiecare nou stat membru, a 96 % din tonajul total al navelor care părăsesc flota, cu ajutor public, după 31 decembrie 2006 (GTa2);
(iii)
pentru fiecare nou stat membru, a 35 % din tonajul total al navelor mai mari de 100 GT care intră în flotă cu ajutor public acordat la sau după data aderării (GT100);
(b)
și adăugarea:
(i)
creșterilor tonajului total acordate în conformitate cu dispozițiile articolului 11 alineatul (5) din Regulamentul (CE) nr. 2371/2002 (GTS);
(ii)
rezultatului remăsurării flotei [Δ(GT-GRT)].
Fiecare nou stat membru se asigură că următoarea formulă este respectată:
GTt ≤ GTacc - 0,985 GTa1 - 0,96 GTa2 - 0,35 GT100 + GTS + Δ(GT-GRT)
(2) Pentru a se respecta dispozițiile articolului 13 din Regulamentul (CE) nr. 2371/2002, fiecare nou stat membru se asigură că în orice moment capacitatea de pescuit, exprimată în putere (kWt), este egală cu sau mai mică decât capacitatea de pescuit la data aderării (kWacc), modificată prin scăderea:
(a)
puterii totale a navelor care părăsesc flota cu ajutor public la sau după data aderării (kWa);
(b)
a 20 % din puterea totală a motoarelor înlocuite cu ajutor public sub rezerva unei reduceri a puterii (kWr);
(c)
a 35 % din puterea totală a navelor mai mari de 100 GT care intră în flotă cu ajutor public acordat la sau după data aderării (kW100).
Fiecare nou stat membru se asigură că următoarea formulă este respectată:
kWt ≤ kWacc - kWa - 0,2 kWr - 0,35 kW100”.
8.
Anexa II se modifică în conformitate cu anexa I la prezentul regulament.
9.
Anexa III se înlocuiește cu textul anexei II la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 octombrie 2007.